אמנדה בירס

אמנדה בירס (באנגלית: Amanda Bearse; נולדה ב-9 באוגוסט 1958) היא שחקנית, במאית וקומיקאית אמריקאית, הידועה בשל גילום דמותה של מארסי דארסי בסיטקום "נשואים פלוס".

קורות חייה
בירס נולדה בוינטר פארק, פלורידה שבארצות הברית. למדה משחק ב-"Neighborhood Playhouse" בניו יורק תחת הדרכתו של סנפורד מייזנר. הצלחתה הראשונית בקריירת המשחק הייתה בגילום דמותה של אמנדה קוסינס באופרת הסבון "כל ילדיי" בין השנים 1981–1984. במהלך הצילומים ולאחריהם היא הופיעה בסרטים שוליים כגון "נערת הפרוטוקול" (1984), ו-"ליל האימה" (1985). 

פריצתה הגדולה של בירס התרחשה ב-1987 כאשר לוהקה לתפקיד של מארסי רודס (ולאחר מכן מארסי דארסי) בסיטקום "נשואים פלוס". היא גם ביימה כ-30 פרקים של הסדרה בין השנים 1991–1997.
בירס היא לסבית מוצהרת ש-"יצאה מהארון" ב-1993. באחד הפרקים של נשואים פלוס, גילמה את מנדי, בת דודתה הלסבית של מרסי, כאנלוגיה לכך שהיא עצמה לסבית בחיים האמיתיים. בירס אף נישאה לזוגתה, קרי שנקן, והשתיים מגדלות שתי בנות.

בשנת 2022 שיחקה בסרט הקומדיה רומנטית האמריקאי מ-2022, "אין גברים כאלה".

קישורים חיצוניים

 

קומיקאיות אמריקאיות
שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
סטנדאפיסטיות אמריקאיות
שחקניות לסביות אמריקאיות
אמריקאיות שנולדו ב-1958
אמריקאים שנולדו ב-1958